
         จดหมายข่าว



          ส่วนการคลัง  งานพัฒนาและจัดเก็บรายได้

อบต.แหลม  อำเภอหัวไทร  จังหวัดนครศรีธรรมราช




โทรศัพท์  ๐75-466200 ต่อ 11  


เนื่องด้วยพระราชบัญญัติสภาตำบลและองค์การบริหารส่วนตำบล  พ.ศ. ๒๕๓๗ และที่แก้ไขเพิ่มเติมจนถึงฉบับที่ ๕ พ.ศ. ๒๕๔๖ กำหนดให้องค์กรปกครองส่วนท้องถิ่นจัดเก็บรายได้ประเภทต่างๆ ของท้องถิ่น อาทิเช่น ภาษีโรงเรือนและที่ดิน ภาษีบำรุงท้องที่ ภาษีป้าย    และค่าธรรมเนียมใบอนุญาตตลอดจนรายได้อื่นตามที่กฎหมายกำหนด


ดังนั้น เพื่อให้การจัดเก็บรายได้ขององค์การบริหารส่วนตำบลแหลม เป็นไปด้วยความเรียบร้อย จึงขอความร่วมมือจากท่านผู้มีหน้าที่ต้องเสียภาษีในเขตองค์การบริหารส่วนตำบลแหลม ประจำปี พ.ศ. ๒๕๕6 ประเภทใดประเภทหนึ่งหรือหลายประเภท ดำเนินการดังนี้
1. ภาษีโรงเรือนและที่ดิน

ให้เจ้าของทรัพย์สินหรือผู้รับมอบอำนาจยื่นแบบแสดงรายการทรัพย์สินเพื่อชำระภาษีต่อพนักงานเจ้าหน้าที่  ตั้งแต่เดือนมกราคม  ๒๕๕6  ถึงเดือนกุมภาพันธ์  ๒๕๕6

๒.  ภาษีบำรุงท้องที่

ให้เจ้าของที่ดินผู้ครอบครองที่ดินยื่นแบบแสดงรายการและชำระภาษี  ตั้งแต่เดือนมกราคม  ๒๕๕6  ถึงเดือนเมษายน  ๒๕๕6

๓.  ภาษีป้าย

ให้เจ้าของป้ายหรือผู้ครอบครองป้ายที่แสดงชื่อหรือยี่ห้อ  เครื่องหมายในการประกอบการค้าหรือกิจการอื่นๆ  เพื่อการหารายได้ที่ตั้งอยู่ในเขตองค์การบริหารส่วนตำบลแหลม  ให้ยื่นแบบแสดงรายการภาษีป้ายตั้งแต่เดือนมกราคม  ๒๕๕6  ถึงเดือนมีนาคม  ๒๕๕6


อนึ่ง  ผู้มีหน้าที่ชำระภาษีสามารถติดต่อขอรับแบบแสดงรายการพร้อมยื่นแบบแสดงรายการเพื่อชำระภาษีได้ที่งานจัดเก็บรายได้ ส่วนการคลัง องค์การบริหารส่วนตำบลแหลม    อำเภอหัวไทร  จังหวัดนครศรีธรรมราช  ในวันและเวลาราชการตามกำหนดระยะเวลาดังกล่าวข้างต้น  หากพ้นกำหนดแล้วท่านจะมีความผิด  และต้องชำระเงินเพิ่มหรือถูกปรับตามที่กฎหมายกำหนด


จึงประชาสัมพันธ์มาเพื่อทราบ
ส่วนการคลัง
องค์การบริหารส่วนตำบลแหลม
อำเภอหัวไทร  จังหวัดนครศรีธรรมราช
